14 ሚሊየን ቶን የአፈር ማዳበሪያ ግዥ ተፈጽሞ ወደ አገር ውስጥ በመግባት ላይ መሆኑን የግብርና ሚኒስቴር አስታወቀ።
ሚኒስቴሩ ለ2012/13 ዓ.ም የምርት ዘመን 14 ሚሊየን ቶን የአፈር ማዳበሪያ ግዥ ተፈጽሞ ወደ አገር ውስጥ በመግባት ላይ መሆኑን ገልጿል።በሚኒስቴሩ የግብርና ግብአትና ግብይት ዘርፍ ሚኒስትር ዴኤታ ወይዘሮ አይናለም ንጉሴ ግዢ ከተፈፀመበት 14 ሚሊየን ቶን የአፈር ማዳበሪያ አሁን ላይ 9 ነጥብ 5 ሚሊየን ኩንታሉ ጅቡቲ ወደብ ላይ መድረሱን ገልጸዋል።እስካሁንም 7 ነጥብ 2 ሚሊን ኩንታል ማዳበሪያ ለክልሎች መሰራጨቱን ጠቁመው ቀሪው እስከ ሰኔ አጋማሽ ድረስ ተጠቃሎ ወደ አገር ውስጥ ይገባልም ነው ያሉት።በምርት ዘመኑ የአፈር ማዳበሪያ፣ ምርጥ ዘር፣ ኬሚካልና የግብርና ግብአቶችን የማቅረብ ስራ በመከናወን ላይ መሆኑን አንስተዋል።በዚሁ የምርት ዘመን ለበልግና ለመስኖ ልማት ግብአት የሚሆን 330 ሺህ ሜትሪክ ቶን ማዳበሪያ ጥቅም ላይ ይውላልም ነው ያሉት።